AAV ลุ้นกำไร 4Q60 พีคสุดของปีแนะซื้อเป้าหมาย7.05 บาท       
AAV ลุ้นกำไร 4Q60 พีคสุดของปีแนะซื้อเป้าหมาย 7.05 บ.       
3 ม.ค. 2561

บล.ฟิลลิป ระบุในบทวิเคราะห์วันนี้(3ม.ค.) ว่า บริษัท เอเชีย เอวิเอชั่น จำกัด (มหาชน) หรือ AAV จากข้อมูลของก.การท่องเที่ยวฯ นักท่องเที่ยวต่างชาติที่มาไทยใน 2M4Q60 โตสูง 22.1% เทียบช่วงเดียวกันของปีก่อนที่ 5.74 ล้านคน นำโดยนักท่องเที่ยวจีนที่โต 76% เพราะปีก่อนมีนโยบายคุมทัวร์ศูนย์เหรียญ นักท่องเที่ยวจีนจึงหดตัวลง
อีกทั้งการเดินทางภายในประเทศก็ฟื้นตัวหลังผ่านพระราชพิธีถวายพระเพลิงฯ ทำให้ Load Factor ต.ค.-พ.ย.60 ของ AAV อยู่ที่ 88% และ ธ.ค.60 จะสูงขึ้นอีก จึงคาด Load Factor ไตรมาส 4/60 ไม่ต่ำกว่า 88% จากปีก่อนที่ 82% กำลังการขนส่ง (ASK) เพิ่มขึ้นเพราะรับเครื่องบินใหม่ 2 ลำ รวมทั้งปี 6 ลำ รายได้/หน่วย (RASK) คาดจะดีขึ้นใกล้เคียงไตรมาส1/600 ที่ 1.72 บาท ตาม high season และดีกว่าปีก่อนที่ 1.45 บาท รวมถึงรายได้จากบริการเสริมที่คาดจะโตตามผู้โดยสาร เงินบาทที่แข็งค่าเทียบดอลลาร์สหรัฐฯคาดจะมีกำไรจาก Fx และช่วยเรื่องต้นทุนคาดไตรมาส 4/60 จะมีกำไรที่ดีสุดของปีและโตอย่างมีนัยสำคัญจากปีก่อนกำไรที่ 41 ล้านบาท
ช่วงครึ่งแรกปี 61 ยังคงได้รับผลกระทบจากทัวร์ศูนย์เหรียญอยู่นักท่องเที่ยวจีนจึงมีฐานต่ำ คาดจะเห็นนักท่องเที่ยวต่างชาติกลับมาเติบโตได้ดี รายได้/หน่วย (RASK) คาดจะฟื้นตัวได้ต่อเนื่อง รวมถึงรายได้จากบริการเสริม ทั้งปี 2561 ธปท. คาดนักท่องเที่ยวจะโตเป็น 37.3 ล้านคน ในขณะที่ AAV คาดผู้โดยสารรวมจะโตเป็น 22 ล้านคนจากปี 2560 ที่คาดไว้ 19.7 ล้านคน และจะรับเครื่องบินอีก 7 ลำ เป็น 73 ลำ โดยจะเพิ่มเส้นทางบินไปอินเดีย อาเซียน และจีน
จากการฟื้นตัวในไตรมาส 4/60 และแนวโน้มปี 2561 ที่จะฟื้นตัวต่อเนื่อง คงคำแนะนำ “ซื้อ” ราคาพื้นฐานอยู่ที่ 7.05 บาท โดย AAV จะมีประชุมนักวิเคราะห์ในวันที่ 5 ม.ค.61 คงเห็นทิศทางและเป้าหมายปี 2561 ได้ชัดเจนมากขึ้น รวมถึงเหตุผลของการซื้อหุ้นกลับจากกลุ่มผู้ถือหุ้นของคิงพาวเวอร์